नाथाय थांनाय  13  फेब्रुवारि  2019  आव जेब्ला राज्य' सभानि जोबथा जथुमा जायो,अब्ला जेंना गोनां बिलखौ राज्य' सभानि टेबोलाव होनानै सावरायासै ।बंगाइगांव जिल्ला दुलाराय कछ राजबंसि फरायसा आफादनि दैदेनगिरि बिथांआ बुङोदि," थांनाय  2014  माइथायाव लख सभा बिसायखथिनि सिगां खोथा होनाय बादियै सरकारा जेबो मावफुङाखै,बिथांमोनहा मोनफ्रोमबो खामानिआव फेलें जादों आरो आसामनि मोन  6  हारिसाफोरनि फारसे जोबो नोजोर होआखै " ।आसाम हादोरसायाव थानाय मोन  6  हारिसाफोरा जाबाय फारियै,मरान,मटक,टाय अहम,चुतीया,कछ राजबंसि आरो टी ट्रायब एबा आडिवासि ।फारसेथिं मिरु बर' फरायसा आफादनि आफादगिरि प्रमद बर' बिथांआ बुंदोंमोनदि,जुदि आसामनि मोंन  6  गोजौ थाखोनि आरो गोबां सुबुं सानखो थानाय हारिसाफोरनो ट्रायबेल बिमुंनि गनायथि होगोन अब्ला हादोरसायाव थाखानाय ट्रायबेल माहारिफोरा खहा जागोन ।थांनाय  8  जानुवारिआवबो आडिवासि फरायसा आफादआ मार्गेरितानि  38  नं राजा लामायावबो आडिवासि सुबुंफोरनो सेडियुल ट्रायब बिमुंनि दाबि खालामनानै धर्ना होनाय हाबाफारि लानानै धर्ना होदोंमोन ।